Krikštėnai
Krikštėnai – kaimas Ukmergės rajono savivaldybėje, 16 km į pietryčius nuo Ukmergės, prie magistralės  A2  Vilnius–Panevėžys . Seniūnaitijos, parapijos centras. Kaimas stačiakampio plano. Stovi medinė Krikštėnų Nukryžiuotojo Jėzaus bažnyčia (pastatyta 1787–1990 m.; autorius kunigas prelatas P. K. M. Bogušas), veikia Aušros Vartų Marijos ir Šv. Teresėlės vienuolija (įkurta 1991 m., joje vyksta savaitinės rekolekcijos), paštas (LT-20024), Ukmergės miškų urėdijos girininkija. Piečiau Krikštėnų yra Vileikiai – kaimas, kurio dauguma gyventojų save laiko krikštėniškiais.